CELEX: 22012D0102
Language: hu
Date: 2012-04-30 00:00:00
Title: Az EGT Vegyes Bizottság 102/2012 határozata ( 2012. április 30. ) az Európai Gazdasági Térségről szóló megállapodás 47. jegyzőkönyvének (A borkereskedelem technikai akadályainak felszámolása) módosításáról

13.9.2012   
            
            
               HU
            
            
               Az Európai Unió Hivatalos Lapja
            
            
               L 248/40
            
         AZ EGT VEGYES BIZOTTSÁG 102/2012 HATÁROZATA
   (2012. április 30.)
   az Európai Gazdasági Térségről szóló megállapodás 47. jegyzőkönyvének (A borkereskedelem technikai akadályainak felszámolása) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás 47. jegyzőkönyvét a 2011. május 20-i 50/2011 EGT vegyes bizottsági határozat (1) módosította.
            
         
               (2)
            
            
               A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletet (az egységes közös piacszervezésről szóló rendelet) (2) bele kell foglalni a megállapodásba.
            
         
               (3)
            
            
               A 479/2008/EK tanácsi rendeletnek a szőlőkataszter, a kötelező bejelentések, a piaci felügyelethez szükséges információgyűjtés, a borászati termékek fuvarozásához szükséges kísérőokmányok, valamint a borágazatban vezetendő nyilvántartás tekintetében történő alkalmazására vonatkozó részletes szabályok megállapításáról szóló, 2009. május 26-i 436/2009/EK bizottsági rendeletet (3) bele kell foglalni a megállapodásba.
            
         
               (4)
            
            
               A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló 1234/2007/EK rendelet (az egységes közös piacszervezésről szóló rendelet) módosításáról szóló, 2009. május 25-i 491/2009/EK tanácsi rendeletet (4) bele kell foglalni a megállapodásba.
            
         
               (5)
            
            
               A 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról szóló, 2009. július 10-i 606/2009/EK bizottsági rendeletet (5) bele kell foglalni a megállapodásba.
            
         
               (6)
            
            
               A 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló, 2009. július 14-i 607/2009/EK bizottsági rendeletet (6) bele kell foglalni a megállapodásba.
            
         
               (7)
            
            
               A 436/2009/EK rendelet hatályon kívül helyezi a megállapodásba foglalt 884/2001/EK bizottsági rendeletet (7), amely ebből következően a megállapodást illetően hatályát veszti.
            
         
               (8)
            
            
               A 606/2009/EK rendelet hatályon kívül helyezi a megállapodásba foglalt 2676/90/EGK bizottsági rendeletet (8), amely ebből következően a megállapodást illetően hatályát veszti.
            
         
               (9)
            
            
               A 607/2009/EK rendelet hatályon kívül helyezi a megállapodásba foglalt 1607/2000/EK bizottsági rendeletet (9) és 753/2002/EK bizottsági rendeletet (10), amelyek ebből következően a megállapodást illetően hatályukat vesztik.
            
         
               (10)
            
            
               A megállapodásba foglalt 1493/1999/EK tanácsi rendelet (11) és 1622/2000/EK bizottsági rendelet (12) hatályát vesztette az Európai Unióban, amelyeket ezért el kell hagyni a megállapodásból.
            
         
               (11)
            
            
               Az 1234/2007/EK és a 436/2009/EK rendelet legtöbb rendelkezése nem EGT-vonatkozású, mivel azok a mezőgazdasági piacok közös szervezésével kapcsolatosak. Az alkalmazandó rendelkezéseket következésképpen konkrétan fel kell sorolni. E rendelkezéseket a megállapodás fő szövegének és a 47. jegyzőkönyv horizontális és egyedi kiigazításainak fényében kell értelmezni.
            
         
               (12)
            
            
               Ez a határozat nem alkalmazandó Liechtensteinre,
            
         ELFOGADTA EZT A HATÁROZATOT:
   1. cikk
   A megállapodás 47. jegyzőkönyvének 1. függeléke a következőképpen módosul:
   
               1.
            
            
               Az 1. pont (2676/90/EGK bizottsági rendelet), a 2. pont (1493/1999/EK tanácsi rendelet), a 3. pont (1607/2000/EK bizottsági rendelet), a 4. pont (1622/2000/EK bizottsági rendelet), az 5. pont (884/2001/EK bizottsági rendelet) és a 6. pont (753/2002/EK bizottsági rendelet) szövegét el kell hagyni.
            
         
               2.
            
            
               A szöveg a 7. pont (1793/2003/EK bizottsági rendelet) után a következő szövegrésszel egészül ki:
               
                           „8.
                        
                        
                           
                              32007 R 1234: a Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.), az alábbi módosítással:
                           
                                       —
                                    
                                    
                                       
                                          32009 R 0491: a Tanács 2009. május 25-i 491/2009/EK rendelete (HL L 154., 2009.6.17., 1. o.).
                                    
                                 A rendelet rendelkezései e megállapodás alkalmazásában a következő kiigazításokkal értendők:
                           
                                       a)
                                    
                                    
                                       A rendeletnek csak az alábbi rendelkezései alkalmazandók:
                                       
                                                    
                                                
                                                
                                                   1. cikk, (1) bekezdés, l) pont, vö. I. melléklet, XII. rész,
                                                
                                             
                                                    
                                                
                                                
                                                   2. cikk, (1) bekezdés, vö. III. melléklet, IIIa. rész,
                                                
                                             
                                                    
                                                
                                                
                                                   113d. cikk, vö. XIb. melléklet,
                                                
                                             
                                                    
                                                
                                                
                                                   118a–118c. cikk,
                                                
                                             
                                                    
                                                
                                                
                                                   118e–118zb. cikk,
                                                
                                             
                                                    
                                                
                                                
                                                   120a–120 g. cikk,
                                                
                                             
                                                    
                                                
                                                
                                                   185c. cikk, (1) és (2) bekezdés, valamint
                                                
                                             
                                                    
                                                
                                                
                                                   185d. cikk.
                                                
                                             E rendelkezések a megállapodás fő szövegének rendelkezéseiből fakadó megfelelő kiigazításokkal alkalmazandók, a horizontális kiigazítások a megállapodás 47. jegyzőkönyvének bevezető részében és az egyedi kiigazítások a megállapodás 47. jegyzőkönyvének 1. függelékében találhatók.
                                    
                                 
                                       b)
                                    
                                    
                                       Az EFTA-államok képviselői teljes mértékben részt vesznek a rendelet 195. cikkében említett, a megállapodásban hivatkozott jogi aktusok hatálya alá tartozó kérdésekkel foglalkozó bizottságok munkájában, de szavazati joggal nem rendelkeznek.
                                    
                                 
                     
                           9.
                        
                        
                           
                              32009 R 0436: a Bizottság 2009. május 26-i 436/2009/EK rendelete a 479/2008/EK tanácsi rendeletnek a szőlőkataszter, a kötelező bejelentések, a piaci felügyelethez szükséges információgyűjtés, a borászati termékek fuvarozásához szükséges kísérőokmányok, valamint a borágazatban vezetendő nyilvántartás tekintetében történő alkalmazására vonatkozó részletes szabályok megállapításáról (HL L 128., 2009.5.27., 15. o.).
                           A rendelet rendelkezései e megállapodás alkalmazásában a következő kiigazításokkal értendők:
                           
                                       a)
                                    
                                    
                                       A rendeletnek csak az alábbi rendelkezései alkalmazandók:
                                       
                                                    
                                                
                                                
                                                   21. cikk, (1) bekezdés, a) pont, iii. alpont, b) és c) pont,
                                                
                                             
                                                    
                                                
                                                
                                                   22–26. cikk,
                                                
                                             
                                                    
                                                
                                                
                                                   27. cikk, (3) bekezdés,
                                                
                                             
                                                    
                                                
                                                
                                                   28. és 29. cikk,
                                                
                                             
                                                    
                                                
                                                
                                                   31. cikk, (1)–(5) bekezdés,
                                                
                                             
                                                    
                                                
                                                
                                                   32–35. cikk,
                                                
                                             
                                                    
                                                
                                                
                                                   47. cikk,
                                                
                                             
                                                    
                                                
                                                
                                                   48. cikk, (1) bekezdés, valamint
                                                
                                             
                                                    
                                                
                                                
                                                   49. cikk.
                                                
                                             E rendelkezések a megállapodás fő szövegének rendelkezéseiből fakadó megfelelő kiigazításokkal alkalmazandók, a horizontális kiigazítások a megállapodás 47. jegyzőkönyvének bevezető részében és az egyedi kiigazítások a megállapodás 47. jegyzőkönyvének 1. függelékében találhatók.
                                    
                                 
                                       b)
                                    
                                    
                                       A 34. cikk (1) bekezdésének harmadik albekezdésében a »Közösségen belüli szállítás esetén ezeket az információkat az 555/2008/EK rendeletnek megfelelően kell továbbítani« szövegrész helyébe az »Ezeket az információkat a megállapodás 47. jegyzőkönyve 2. függelékének megfelelően kell továbbítani« szövegrész kerül.
                                    
                                 
                     
                           10.
                        
                        
                           
                              32009 R 0606: a Bizottság 2009. július 10-i 606/2009/EK rendelete a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).
                        
                     
                           11.
                        
                        
                           
                              32009 R 0607: a Bizottság 2009. július 14-i 607/2009/EK rendelete a 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról (HL L 193., 2009.7.24., 60. o.).”
                        
                     
         2. cikk
   Az 1234/2007/EK, a 436/2009/EK, a 491/2009/EK, a 606/2009/EK és a 607/2009/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. május 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (13).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. április 30-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 196., 2011.7.28., 29. o.
   
      (2)  HL L 299., 2007.11.16., 1. o.
   
      (3)  HL L 128., 2009.5.27., 15. o.
   
      (4)  HL L 154., 2009.6.17., 1. o.
   
      (5)  HL L 193., 2009.7.24., 1. o.
   
      (6)  HL L 193., 2009.7.24., 60. o.
   
      (7)  HL L 128., 2001.5.10., 32. o.
   
      (8)  HL L 272., 1990.10.3., 1. o.
   
      (9)  HL L 185., 2000.7.25., 17. o.
   
      (10)  HL L 118., 2002.5.4., 1. o.
   
      (11)  HL L 179., 1999.7.14., 1. o.
   
      (12)  HL L 194., 2000.7.31., 1. o.
   
      (13)  Alkotmányos követelmények fennállását jelezték.